ming030890/wiki-yue-high-quality huggingface dataset:
高景波

高景波，香港親中派人士。

早年經歷
佢父母都係父母都是共產黨員，父親係退伍軍人。佢曾經喺新加坡工作學習，回國後喺泉州開設了第一家網咖。

政治立場
佢係香港親中派成員，主張香港融入大灣區，又支持一帶一路政策。
剛果聖公會教省

剛果聖公會教省（法文：Province de l'Église Anglicane du Congo）係普世聖公宗一個伸展到剛果民主共和國同剛果共和國嘅教省。

史
正式聖公宗架構由1930年代喺博加-扎伊爾成立。都主教權力嚟自坎特伯雷大主教，直到1965年「烏干達、盧旺達、布隆迪與博加-扎伊爾教省」成立。擴張後，烏干達離開「盧旺達、布隆迪和扎伊爾教省」其餘區域成為一個獨立教省。1992年，聯合教省嘅三個國家各自喺大主教嘅統治下獲得獨立，扎伊爾聖公會（法文：Eglise de la Province du Zaïre）成立。教會首位大主教係Patrice Njojo（英文：Patrice Njojo）。1997年，為反映改國名，教會改叫剛果聖公會教省（法文：Province de l'Église Anglicane du Congo）。Njojo大主教喺2003年由Fidèle Dirokpa（英文：Fidèle Dirokpa）繼任，任期至2009年。最尊敬嘅亨利·伊辛戈馬（Henri Isingoma（英文：Henri Isingoma））喺2009年4月28日當選為第三任剛果大主教。
由於兩場內戰，大多數剛果聖公會信徒住嘅剛果斯瓦希里語區東部係剛果受損最嚴重嘅地區。金沙薩教區亦包括剛果共和國嘅一部分。

剛果大主教
直到1997年被稱為扎伊爾嘅剛果大主教同時係都主教同主教長。任職大主教嘅係：
Patrice Njojo（英文：Patrice Njojo），1992年至2003年
Fidèle Dirokpa（英文：Fidèle Dirokpa），2003年至2009年
亨利·伊辛戈馬（Henri Isingoma（英文：Henri Isingoma）），2009年至2016年
卡坦達（Masimango Katanda（英文：Masimango Katanda）），2016年至今

教區
剛果聖公會有十三個教區同一個喺卡萊米嘅傳道地區。教區包括：
阿魯教區（法文：Diocèse de Aru
貝尼教區（法文：Diocèse de Beni）
博加-扎伊爾教區（法文：Diocèse de Boga-Zaïre）
布卡武教區（法文：Diocèse de Bukavu）
卡曼戈教區（法文：Diocèse de Kamango）
開賽教區（法文：Diocèse de Kasai）
卡坦加教區（法文：Diocèse de Katanga）
金杜教區（法文：Diocèse de Kindu）
金沙薩教區（法文：Diocèse de Kinshasa）
基桑加尼教區（法文：Diocèse de Kisangani）
北基伍教區（法文：Diocèse de Nord Kivu）
戈馬教區（法文：Diocèse de Goma）
剛果布拉柴維爾教區（法文：Diocèse de Congo Brazzaville）

聖公宗再結盟
剛果聖公會係南半球聯盟（中文：聖公會環南聯盟）同認信聖公會人團契成員，並且已受牽涉聖公宗再結盟入面。2012年6月，亨利·伊辛戈馬大主教出席喺北卡羅來納州里奇克萊斯特（英文：Ridgecrest, North Carolina（英文：Ridgecrest, North Carolina））嘅北美洲聖公會教省議會，表明全力支持成為普世聖公宗創立新教省。
2012年4月29號，亨利·伊辛戈馬表示剛果聖公會嘅聖公宗美洲差會（英文：Anglican Mission in America（英文：Anglican Mission in the Americas））暫時承認正式批准，差會係盧旺達聖公會一個前傳道組織，直到佢受到澄清。呢次後，伊辛戈馬表示剛果聖公會將會同視為傳道會嘅美洲差會合作。
伊辛戈馬大主教出席2013年10月21至26號喺肯雅賴羅比召開全球聖公宗前途第二次會議。教省響2018年6月17至22號喺耶路撒冷舉行嘅全球聖公宗前途第三次會議上由卅四位代表出席。
英格蘭冠軍足球聯賽

英格蘭足球冠軍聯賽（英文：Football League Championship），加上冠名贊助就叫做Sky Bet 冠軍聯賽（英文：Sky Bet Football League Championship），簡稱英冠聯或者英冠（英文：The Championship），係英格蘭第二級別嘅足球聯賽，僅次於英格蘭超級聯賽。

參賽球隊
2021–22年英格蘭足球冠軍聯賽參賽隊伍共有 24 隊。

賽制
英冠共有 24 支球隊，喺同一球季內，球隊之間互相對賽兩次，主客各一次，贏波有 3 分，輸波 0 分，打和各得 1 分，球隊係以獲得分數排列成積分榜。聯賽積分榜係以獲得分數、得失球差及入球數目順序編排名次，如以上三項完全相同，就要以附加賽決定名次。
英冠採用升三降三制，踢完所有賽事後最高分嗰兩名，同埋第三至第六名透過附加賽勝出嘅球隊升上英超，位置由英超最尾嘅三隊取代。同時榜尾嗰三隊就會降落英甲，位置由英甲頭兩名及第三至第六名透過附加賽勝出嘅球隊取代。

贊助
2007年3月12號可口可樂同英格蘭足球聯賽延長贊助合約到2009/10年球季。2009年9月30號可口可樂同英格蘭足球聯賽發表聯合聲明表示唔會延續於2009/10年屆滿嘅冠名贊助合約。
電力供應商「npower」由2010/11年球季開始冠名贊助，為期三年。2013年2月26號，英冠、英甲及英乙冠名贊助商「npower」宣佈唔再續約贊助。
2013年7月15號，博彩公司「Sky Bet」由2014/15年球季開始冠名贊助，為期五年。
聖誕節

聖誕節係基督敎紀念耶穌出世嘅日子，響12月25號。雖然一直有人誤會呢一日係耶穌生日，但係近年查實，係敎會將西方原本冬至之後嘅各地風土宗敎慶祝活動，變為基督敎節日。雖然呢個係宗敎節日，但係因為呢個節日主張去祝福人，送嘢畀人，祥和，開心同家庭團聚，所以就算唔多信徒嘅地方都好重視。有人話其實耶穌係響6月出世嘅，而且唔係響公元1年，而係公元前6年。
響20世紀後期，個節日配合商業活動同好多非基督徒慶祝，宗敎氣氛已經大為轉淡。
聖誕節前一晚，即係12月24號晚叫平安夜。而之後嗰日，12月26號叫拆禮物日（Boxing Day）。
東正敎嘅聖誕節都係12月25號，不過係用儒畧曆計，目前相等於額我畧曆嘅1月7號。
喺一啲傳統宗派，例如天主教，聖誕節技術上係十二日嘅節慶，叫聖誕期，由聖誕節正日（計埋平安夜）開始，直到主顯節之前嗰日，每日有唔同嘅紀念。

名
聖誕節係基督敎節日，所以喺基督敎，中文名只係加咗一個 ｢聖｣ 字，等個名唔使太短；有啲地方（例如臺灣）就慣用耶誕節，表明係紀念耶穌。西方就有啲地方直接用一個 ｢誕｣ 字，好似西班牙文嘅 Navidad 咁。
英文嘅 Christmas 係 Christ 加後綴 -mas，意思係基督慶日（或者基督彌撒），其實比較接近 ｢耶誕節｣；佢嘅簡寫 Xmas 嘅X其實係希臘字母 Χ（chi），係希臘文 Χριστός（基督）第一個字母，所以X係代表基督。

雜錦
維基同享有多媒體嘅嘢：
Christmas（類）
雖然對西人來講，聖誕節係一個陪屋企人嘅節日，但香港人就成日都當佢係拍拖嘅日子，即係同情人節差唔多，所以好多人都會覺得聖誕節冇拖拍係好慘嘅。
聖誕節對流行文化都好大影響，例如好多香港嘅流行曲都同聖誕有關，咁就可以應下節，增加首歌嘅播放率。出名啲嘅「聖誕流行曲」有吳浩康嘅「又到聖誕」（2005年）、古巨基嘅 "Santa Claus"（1997年）、Cookies 嘅 "Merry Christmas"（2002年12月23號）、鄭伊健嘅「夜還未深」（1994年）等。
以巴衝突

以巴衝突係一個進行緊嘅軍事同政治衝突，他同時係巴勒斯坦國同以色列喺政治上嘅衝突，亦係猶太人同阿拉伯人之間嘅種族衝突。
衝突嘅主要爭議包括：以色列佔領嘅巴勒斯坦領土、以色列喺西岸地區嘅聚居地、耶路撒冷嘅地位、巴勒斯坦人嘅遷徙自由同回歸權、以巴之間嘅邊境管制、同埋有關食水供應嘅權利。

歷史
喺18世紀尾，錫安主義喺歐洲開始發展，之後亦引致阿利亞運動，令移民嘅猶太人同喺巴勒斯坦地區住嘅阿拉伯人產生衝突。到1917年，英國政府發表貝爾福宣言支持錫安主義，所以喺1920年英屬巴勒斯坦成立之後，繼續有大批嘅猶太人移民。喺呢段時間開始，猶太人同阿拉伯人之間嘅衝突成爲咗家常便飯。
喺1947年，聯合國通過咗181號決議，喺巴勒斯坦地區分割猶太國同阿拉伯國。喺猶太人方面，佢哋同意咗份決議，喺1948年5月14號通過以色列獨立宣言，正式立國。喺阿拉伯方面，佢哋拒絕咗份決議，所以引致第一次中東戰爭爆發。戰爭期間，巴勒斯坦人大逃亡發生咗，成爲咗到依家都非常受爭議嘅事件。喺戰後，以色列成功控制咗巴勒斯坦地區大部分範圍，約旦管治咗西岸地區，而埃及就控制咗加沙走廊。
到1967年，六日戰爭爆發，以色列控制咗巴勒斯坦地區全地。到依家，以色列仍然控制唔少巴勒斯坦國嘅宣稱國土，而以色列對巴勒斯坦人侵犯嘅人權仍然受國際社會批評。

影響
以巴衝突由開始已經引致大型嘅平民傷亡。同時，國際社會曾經嘗試過唔同嘅途徑嚟做和談。其中最成功咗係喺1993年嘅《奧斯陸協議》，當中以色列同巴勒斯坦解放組織達成咗初步嘅共識，係化解衝突嘅重要里程碑。
和談一般都係以兩國方案為目標，而呢個概念喺以色列人同巴勒斯坦人之間都相對受歡迎 ，不過喺近年有開始跌嘅跡象。官方嘅和談通常都係經過4個中間人：聯合國、美國、俄羅斯、同歐盟。除此之外，阿拉伯聯盟亦有時會做呢個角色，例如喺2002年發表嘅阿拉伯和平倡議（英文：Arab Peace Initiative）。
劉明光

劉明光，香港政府官員，2019年10月起擔任康樂及文化事務署署長。

工作經歷
劉明光喺1987年加入咗香港政府，之後喺十多個決策局同部門度擔任過職位。佢嘅工作範圍，包括環境事務、能源事務、廣播事務、公務員事務、民政事務，同埋康樂文化服務等各個範疇。
2008年，佢獲得政府委任做太平紳士。
喺佢在任康樂及文化事務署署長期間，康樂及文化事務署旗下經歷有圖書館下架圖書爭議，當中涉及引用政府未經諮詢或香港人同意，強行定立嘅《港版國安法》。

事件
2022年11月，佢曾經被確診患上武漢肺炎。
2023年哈馬斯襲擊以色列

2023年哈馬斯襲擊以色列係指喺2023年10月嗰陣巴勒斯坦恐怖主義極端武裝分子哈馬斯對以色列發動襲擊，跟住綁架同屠殺平民嘅事。
2023年10月7號，哈馬斯對以色列發動襲擊 ，向住以色列射咗超過五千嚿火箭彈，跟手仲潛入近住加沙走廊嘅基布茲（英文：Kibbutz）同埋城市斯德洛（英文：Sderot）綁架同屠殺民眾，甚至仲犯下強姦婦女、綁架細路同屠殺孲𤘅子等戰爭罪行，令以色列政府即刻向哈馬斯宣戰。
哈馬斯對以色列發動襲擊引起美國同佢嘅附庸國嘅公憤，紛紛譴責哈馬斯嘅恐怖主義行徑同埋對以色列表達支持。
截至2023年10月9號，已經有成1200人喺哈馬斯嘅襲擊之中被殺。有超過100人畀哈馬斯由以色列境內擄走咗。2023年10月10號，以色列話佢哋已經喺以色列境內搵到1500具哈馬斯恐怖分子嘅屍體。巴勒斯坦方面話以色列對加沙嘅反恐軍事行動造成超過700人死亡。

後續
内文：2023年以色列封鎖加沙走廊同以色列-哈馬斯戰爭
爾次襲擊引來以色列國防軍發動「鐵劍行動」（希伯來文：מִלְחֶמֶת ”חֲרָבוֹת בַּרְזֶל“‎‎ ）報復性空襲加沙，重正式向哈馬斯宣戰。10月9號，以色列宣稱霸返加沙走廊周邊地區，重全面封鎖加沙走廊（英文：2023 Israeli blockade of the Gaza Strip），切斷對該地食物、水、電同燃料嘅供應。然後轟炸加沙走廊嘅醫院同民房等設施，聲稱要剿滅入面嘅武裝份子，截至11月底，累計超過17,000名巴勒斯坦人喺襲擊入面遇難，當中多數係細路同女人。
1005

1005係1004同1006之間嘅自然數。

數學性質
合成數，因數係1、3、5、15、67、201、335同埋1005。
質因數分解係
1004

1004係1003同1005之間嘅自然數。

數學性質
合成數，因數有1、2、4、251、502同埋1004。
質因數分解係
虧數，真因數和係760，虧度係244。
1003

1003係1002同1004之間嘅自然數。

數學性質
合成數，因數有1、17、59、1003。
質因數分解係。
17係一個質數，而第17個質數就係59，相乘即得1003。
旅順大屠殺

旅順大屠殺係一場發生喺1894年11月21號中日甲午戰爭期間，日軍喺中國旅順進行嘅大屠殺。喺獨眼將軍山地蚊醫嘅擔大旗下，日軍第二軍第一師嘅一啲部隊喺旅順屠殺咗約1000人至20000人嘅軍人同平民。但呢個最高人數嘅可信度受到質疑，因為戰爭時期嘅旅順人口僅有約6000人（將衛戍部隊包含在內都係得13000人）。

背景
旅順位於中國遼東半島最南端，唔關威海衛隔海相望，公司扼渤海門戶，係北洋水重鎮。1894年11月，日軍攻陷旅順，對撤退至市內嘅清兵連續四日進行冚檔。冚檔過程事後經由市內嘅一間紅十字會度醫院，英國人詹姆士艾倫、美國人克裏曼、英國法學家胡蘭德、英國《泰晤士報》同美國嘅《世界報》等相繼記載報導。清兵死者葬於白玉山東麓嘅安葬崗，呢稱「萬忠墓」。

經過
1894年11月21號，日軍攻佔“東亞第一堡壘”嘅旅順後，對逃竄去市內各處嘅清兵進行咗四天三夜嘅冚檔，根據英國戰地記者維利爾斯（Frederic Villiers）嘅報導，短短四日市內就有兩萬人遇害，淨系得返屍嘅36名唐人倖免於難，而呢36人嘅帽上都寫住「此人唔可殺戮」以識認。但係對返人口最高嘅預僅六千多人，而一般嘅預計中國方面死亡1500人佢報導即刻惹咗質疑，而今日史學界都承認佢報導頗多可爭議之處。培根（Alice Mabel Bacon）女士指出維利爾斯連「SAMURAI」都串錯，重錯誤噉話武士系日本軍嘅咕喱。喺現場嘅美軍觀察者奧布萊恩中尉話，畀日本軍殺戮嘅包括俘虜同平民，重睇到啲斷肢，但佢又說道：「喺啲噉嘅情况下，好多軍隊都會咁，我哋都唔使旨意喺日軍身上會發生奇迹。」當時美國報紙亦都跟進報導並描述：「日本為蒙住文明皮膚，副牛精筋骨之怪獸。」據《旅大史話》記載，屍運咗一個月至抬完，花溝張家窑堆積兩萬多副屍骨，形成一條屍山。日軍下令淋油點火，燒咗十幾日先燒完。燒到骨灰之後，草草裝咗四口大棺材，壅喺白玉山東麓嘅安葬崗。

紀錄
當時啲嚟自西方嘅目擊者都記述咗門慘案。嘅真相，一個英國水手喺回憶錄《旅順落難》裏寫道：“……斷頭嘅、腰斬嘅、著胸嘅、破腹嘅，搞到一團，個池度嘅水撈到通紅一片。……一路上肯定嗰槍聲、哭喊聲交雜著。成地血肉模糊，殘肢斷訂，都變路。”英國人詹姆士·艾倫（James Allan）喺佢著作《龍旗抄押之下》中甚至寫道：“日軍用刺刀穿透婦女嘅胸膛，將不滿兩歲嘅幼兒抽起，有心舉向高空，畀人觀看。”同應該書都紀錄咗旅順城內日軍俘虜畀斬下人頭啡喺杆上或者系鎅去生殖器殺死嘅嘢。美國《紐約世界報》記者克裏曼（James Creelman）寫道：“我經過各街，周圍見屍均殘毀如野獸所齧。被殺之鋪頭生意人，堆積折喺道旁，眼中之眼水，瘀之血，都已經冰結成蚊。甚至有知靈性之犬狗，見主人屍首之僵硬，不禁悲鳴於側，其慘可知矣……”！另一目擊者英國人艾倫，當時是美國貨輪哥倫布號赴華為緊同日本作戰嘅清軍運送軍火。喺旅順大屠殺期間呢，佢畀眼訓於旅順口，據佢記載話：“喺我周圍都系狂奔嘅難民。我第一次親眼睇見日本兵追逐走難嘅百姓，用槍桿同刺刀對付所有嘅人，對跌低嘅人更加系兇狠噉亂刺。日軍擊斃所有見到嘅人，喺街上行走，脚底周圍踩住死屍。日已經黑，屠殺重繼續進行住，絲亳冇停息嘅迹象。槍聲、呼喊聲、尖厲嘅叫聲同呻吟嘅聲音，周圍回蕩。街上呈現出一幅可怕嘅景象：地下浸透咗血水，遍地躺臥住肢體殘缺嘅屍，有啲小胡同簡直畀死屍堵住，死者大都系城裡人。艾倫又寫道：“我企喺處高地，離我唔遠處有一個個池，塘邊企住好多日本兵，搏將呢班難民向個池度趕，唔又塘裏便掙滿曬人。只見難民喺水裏七國咁一片，塘邊嘅日本兵，有攞支槍射擊，有用槍上嘅刺刀飛。個池度斷頭嘅，斬腰嘅，著胸嘅，爛腹嘅，搞到一團，水變通紅一片。日本兵埋啲歡笑狂嗌，安樂到紮紮跳。個池度少數活人，喺死屍上爬嚟爬去，成身血污。其中一個女人，抱住個細路仔，浮出水面，朝日本兵發出淒婉嘅哀求。岸邊嘅日本兵好攞刺刀嚟捅，當胸拮咗個對著。第二下又督穿個仔，只見刺刀一插，細路仔被捅到刺刀上，佢高高挑起槍嚟，擰咗幾浪，當玩耍嘅嘢。嗰個女人伏喺地下，尚未捅死，用奄奄一息嘅心機，想要起睇睇個仔，啱掙扎咗一下，又僕低喇。日本兵就照屠殺人哋嘅方法，都將呢個女人斬成幾段。”此單嘢對日本社會都惹極大反響，《自由新聞》發文稱《旅順陷落嘅大捷報已化作萬鈞之雷砸向吾人頭頂》，美國駐日公使譚恩，對陸奧宗光話：“如果此時日本政府唔採取一定嘅手尾措施，咁迄今日本獲得嘅名譽將完全毀掉。”隨後，俄國駐日公使希特羅渥亦面晤陸奧，談及旅順口屠殺單嘢嘅時候，“雖所言與美國公使略同，然其氣呀倔情，令人可怕”。陸奧唔敢怠慢，急電伊藤博文話：“此等事實如最終唔否定，應有一定手尾之考慮。”之後，由陸奧宗光親自去美國發佈聲明，烏龍為所殺嘅都系脫掉軍服嘅走清軍，屠殺系對之前土城子戰鬥中被殺嘅日軍俘虜嘅報復行為，喺旅順被俘嘅清軍355人而家喺日本受到好良好嘅對等。兼夾收買媒體如中央通信社，對率先進行報導單嘢嘅《時代周刊》進行攻擊。之後畀各國駐日公使發去辯解書，通知佢話：“介紹佔領旅順口之際所發生嘅事實，因嚟自誤傳而毀壞我軍之聲譽，且令外國人往往懷有唔快之有，對我咩為無益。為此而起草咗介紹上述誤傳之辯解書。”但隨軍採訪嘅兩名西方記者都認同有屠殺發生，一個系《紐約世界報》嘅克裏曼，佢數位系2000人遇害，另一個報導兩萬人被殺嘅維利爾斯則系《倫敦黑白畫報》嘅戰地記者。

影響
2001年艾勒曼（Elleman）總結道：「事關旅順屠殺惹咗好大嘅轟動效應，就算係以聳人聽聞嘅管道獲得嘅，就喺各國中惹咗同情中國嘅傾向，咁都令到日本放棄咗好多苦戰得嚟嘅嘢，特別係遼東半島。”其著作所記嘅被害人數為2000～3000人。
聖艾粒LaLaLaLa

《聖艾粒LaLaLaLa》係香港商業電台叱咤903嘅電台節目，依家由占、Donald、Jacky、豪子主持，2021年9月20號正式首播，播出時間係逢禮拜一到五下晝5點到晚上7點。節目內容源自聖艾粒忌廉夜校。
香港海關

香港海關（英文：Customs and Excise Department，縮寫：C&ED）係香港特別行政區政府保安局轄下嘅紀律部隊之一，負責海關、緝毒、保護知識產權同稅收、保障消費者權益同貿易管制等，現任關長係陳子達。

偵緝同防止走私
香港海關係負責阻遏走私活動嘅主要執法機關，海關會基於保安、保障公眾健康、保護環境或履行國際義務等理由，防止禁運物品的進出口。工作包括：
根據香港法例第60章《進出口條例》嘅規定，監察貨物嘅進出口同簽發禁運物品同訂明物品嘅有關牌照；
對乘客、貨物、郵包同運輸工具進行查驗；
喺香港特別行政區內進行海陸巡邏。

緝毒
香港海關其中一項主要職責係堵截毒品。海關人員駐守於各出入境管制站，為旅客進行清關、查驗貨物同郵包，搜查車輛、船隻同飛機，以偵緝同防止販毒活動。海關毒品調查科會對唔同層面嘅販毒活動作出深入調查，並加強與本地、內地同海外執法機關之間嘅合作，交換情報，聯手打擊販毒活動。

保護知識產權
香港海關係香港特別行政區唯一負責對版權同商標侵權活動進行刑事調查同檢控嘅部門。海關其中一項任務係維護知識產權擁有人同正當商人嘅合法權益。為咗履行呢項任務，海關執行香港法例第528章《版權條例》、第362章《商品說明條例》同第544章《防止盜用版權條例》嘅規定。

保障稅收
合法香煙同燃油同埋私煙同私油嘅價格相差好大，令到走私客鋌而走險販賣私煙同私油以獲取利潤。為咗保障根據香港法例第109章《應課稅品條例》所訂明嘅應課稅品所徵收嘅稅款，香港海關稅收同一般調查科轄下成立咗私煙調查組同私油及一般調查組，分別採取持久同嚴厲嘅執法行動打擊私煙同私油活動。
私煙調查組負責偵緝有組織嘅走私、分銷同零售私煙活動，喺全香港各區打擊街頭販賣、貯存同零售私煙活動。私油及一般調查組負責打擊私油嘅使用、分銷、製造同走私活動。除咗針對零售層面之外，呢組亦致力打擊化油廠、合成油製造中心嘅活動同跨境走私活動。
賀年歌

賀年歌（New Year Songs），又叫新年歌，係指喺農曆新年期間播嘅一種歌，歌詞描述新年。喺西方國家，聖誕歌可以播到元旦爲止。
南澳花園

南澳花園響澳門半島花地瑪堂區黑沙環海邊馬路同東北大馬路，係屬於房屋局嘅經濟房屋。

休憩區
2010年10月，民政總署計劃重整南澳花園休憩區，由10月29號起到11月29號諮詢社會。由於南澳花園休憩區有啲設施出現老化，民署要重整重增加設施來滿足區內居民嘅需求。工程面積九百幾平方米，主要重整休憩區嘅空間佈局同更換設施，取消原來嘅梯級同降低平台，方便老友記同殘疾人士來用。行人路地台鋪砌紅色步行磚同燒面麻石美化，亦會舉辦多啲文娛活動空間。休憩區入面加建公廁同封閉式垃圾房，重更新埋健身設備同兒童遊戲設施，增設座椅、涼亭、棋盤、狗糞箱同公共照明之類。另外響樹木數量維持唔變嘅情況下，調整而家嘅綠化帶同樹木，配合休憩區嘅整體環境。
2014年4月審計署就開始就民署對休憩用途市政設施管理進行審計工作，響2016年9月22號公佈《民政總署對休憩用途市政設施之管理工作》衡工量值式審計報告發現大量設備同衛生問題，其中三個黑點包括西灣湖廣場同其他周邊地段、祐漢街市公園同南澳花園休憩區。審計報告話，民署2015年相關清潔洗費就去到四仟四百幾萬葡幣，但係當局就冇對外判清潔商做監管，搞到南澳花園休憩區攝響綠化帶同石罅入面啲垃圾，成幾個月都冇人理，影響市民來嘅興趣。

意外
2012年4月12號凌晨零點左右，有居民行過南澳花園第二座嗰時，聽到有人嗌「救命」，懷疑有人企圖跳樓，立即報警。治安警同消防員接報到場，搵到懷疑有人企跳嘅單位，但係戶主情緒激動，拒絕開門。戶主又唔認有跳樓，只係話響屋企剁豬肉餅，唔需要任何協助。根據警方了解，戶主個仔響2008年因為交通意外死咗，家庭冇咗經濟支柱，生活陷入困境。咁多年以來都冇攞到適當賠償，所以對公共部門有抗拒，拒絕接受社工跟進同唔畀警方入去單位。
2015年2月7號，南澳花園附近發生火警，消防到場開喉將火救熄，事件入面冇人受傷。現場消息話，着火嘅棄置傢俬同雜物，火勢一度猛烈。消防初步調查認為火警有可疑，通知司警跟進。
2017年7月25號晚黑七點四十五分，南澳花園第一座對開休憩區慕拉士前地發生墮樓案，附近一間食店員工聽到一聲巨響，出去睇吓發現一個男人瞓響地下，一啲反應都冇，立即報警處理。消防救護員接報趕到，證實個男人已經死咗，用白布遮住條屍，通知司警到場調查。司警話男死者姓阮，六十三歲，澳門居民。對屍體查驗，除咗符合由高處跌落所造成嘅傷痕之外，並冇發現其他可疑或可能由刑事引致嘅傷痕。經勘查之後，懷疑死者從工業大廈天台跌落嚟死亡，現場冇發現遺書同明顯打鬥痕跡。
蘇致豪

蘇致豪（So Chi Ho，1993年2月26號—），花名蘇豪，係香港男演員，亦係位YouTuber，而家係YouTube頻道「試當真」成員。2021年佢用「MC $oHo」呢個名同許賢合組二人音樂組合「MC $oHo & KidNey」。
林健達

達達Kinder（原名林健達 Kinder lam，1982年8月7號—），藝名達達，係香港棟篤笑演員，減重教練，伸展導師，而家活躍喺KOL工作。
林健達喺香港出世，香港理工大學企業工程及電子商業理學士畢業。
已婚，未有子女。
冼源

冼源，香港親中派文化界人士。
佢曾經參與公開聯署支持北京未經諮詢或香港人同意，強行訂立嘅《港版國安法》。
唐伯虎衝上雲霄

《唐伯虎衝上雲霄》（Flirting In The Air）係套喺2014年10月1號上映嘅香港電影，由杜汶澤同陳靜主演。

劇情
愛西航空機長古九寒（杜汶澤飾），喺一次航程中，佢同同事肥Sam（林子聰飾）同基仔（何浩文飾）遇到磁風暴，返到明朝。三人遇到唐伯虎，並喺才子口中知道華府有索女秋香（文凱玲飾飾）同學識凌空點穴，而華府招聘緊家丁。
佢哋為咗溝女，冒充家丁同丫鬟，混入華府。古九寒更發現武功高強嘅石榴（陳靜飾）同佢初戀情人石女（陳靜分飾）一樣樣。三人先後溝咗春夏秋冬四香。
喺石榴嘅師父（羅蘭飾）幫助下，最後肥Sam同基仔返到而家。古九寒為咗石榴，自願留低，更同眾人聯手打敗寧王。
邱浩麟

邱浩麟，香港親中派政治人，曾經參與2023年香港區議會選舉。
何珮珊

何珮珊，CMSM（英文：Louise Ho Pui-shan，1967年12月31號—）係香港海關前任關長，2021年10月上任，係香港第一位女海關副關長同女海關關長。

簡歷
何珮珊喺1991年2月加入香港海關任職海關督察，2013年晉升為高級監督，2017年晉升為助理關長，2019年晉升海關副關長。佢曾經喺1999年、2003年同2005年三次獲授香港海關助理關長嘉許狀，2009年獲頒香港海關長期服務獎章，2016年獲頒第一加敘勳扣，並喺2017年獲頒香港海關榮譽獎章。

海關關長
2021年10月17號，中華人民共和國國務院根據香港特別行政區行政長官林鄭月娥嘅提名同建議，任命何珮珊爲海關關長，同時免去鄧以海嘅海關關長職務，21號公佈同生效，成為第一位做香港海關首長嘅女人。
佢喺10月21號嘅就職典禮係2021年修訂《國旗及國徽條例》後嘅第一個主要官員就任宣誓儀式，所以做咗首位喺中華人民共和國國徽下宣誓就任嘅主要官員。儀式過後，佢同記者講澳洲嘅龍蝦喺香港走私去中國大陸會破壞中國對澳洲實施嘅貿易限制，仲會危害國家安全，海關會加強打擊。由於中國政府一直只係用公共衛生同檢測原因借機拖時間或唔畀澳洲龍蝦入口，何因為咁做咗第一個承認中國向澳洲實施經濟制裁嘅中方官員。隨後，澳洲外交貿易部部長丹·特漢就何珮珊嘅言論要求北京當局講明係咪對澳方做緊貿易限制。事後，佢喺接受香港中聯辦旗下《文匯報》專訪期間聲稱食物安全係國家安全之一，話自己嘅言論俾人扭曲咗，外間有關嘅說法係誤導公眾同醜化海關。

屋企
何珮珊老公係香港政府政制及內地事務局長、候選人資格審查委員會官守成員、入境事務處前處長曾國衞。兩人喺2003年至2004年借調保安局期間喺辦公室朝夕相對，漸生情愫。兩人喺2007年結婚，當時曾國衞派駐北京，由何珮珊一腳踢籌備婚禮，婚後一直各有各忙，冇蜜月旅行，亦冇計劃生細路。
林穎儀

林穎儀，香港親中派政治人，曾經參與2023年香港區議會選舉。
鄭明明

鄭明明，SBS，BBS，又名鄭皓明，香港民建聯黨員、美容業人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會批發及零售界委員。
吳俊來

吳俊來係香港親中派政治人物。

選舉經歷
喺2011年香港選舉委員會選舉入面，佢攞到597票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
袁啟順

袁啟順係香港親中派政治人物兼中醫界人士。

選舉經歷
喺2011年香港選舉委員會選舉入面，佢攞到662票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
謝秉忠

謝秉忠係香港親中派政治人物。

選舉經歷
喺2011年香港選舉委員會選舉入面，佢攞到595票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
Arces

Arces係法國嘅一個市鎮。

地理
Arces面積 21.74 平方公里，位於法國新亞奎丹濱海沙藍特，哩個省份喺法國西部濱海省份，西臨大西洋。
Arces嘅時區為UTC+1、喺夏令時則為UTC+2。
屋頭

屋頭（Uk Tau）係香港一笪地方，喺新界西貢半島北部，北潭路沿線，位置約莫係北潭涌同海下灣之間嘅一半。嗰度係西貢北郊野公園同自然保護區範圍，入去需要申請許可証。
昭和

昭和係日本昭和天皇在位期間用嘅年號，響大正之後，平成之前，時間係1926年12月26號至1989年1月7號，係日本史上用得最耐嘅年號。「昭和」出自《書經》尭典嘅「百姓昭明、協和萬邦」。
呢個時期曾經發生唔少事件，就好似二戰。1945年日本投降後，盟軍總司令改皇室典範，天皇再冇實權。
向佑

向佑，香港罪犯，原名向展凡，向華強嘅幼子、向佐嘅弟弟，佢阿媽係陳嵐。
2015年，向佑因為喺同人打架，過程期間甚至恐嚇他人揚言自己係「向華強個仔」個仔，之後被控襲擊致造成身體傷害和普通襲擊定罪，鉺鐺入獄。之後佢就轉趨低調，好少喺媒體面前亮相。
馮健樂

馮健樂，香港親中派政治人。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，馮健樂曾經以獨立名義參選地區委員會界別（黃大仙），攞到117票，成功當選。
黃文莉

黃文莉，香港親中派政治人，2023年香港區議會選舉後被政府委任做區議員。
大坦沙

大坦沙（粵拼：daai6 taan2 saa1）係中國廣東省廣州市嘅其中一個島。而呢個島喺珠江白沙河嘅東邊，沙貝海嘅南邊，增埗河嘅西南邊。之前係屬白雲區，喺2002年就改咗係荔灣區嘅一部分。

敘述
呢個島有4.4平方公里咁大，入面有河沙、坦尾二村同一部分嘅西郊村。到咗2002年，呢度改咗係下面嘅6個社區：
河沙社區（河沙村大部分地區）
坦尾社區（坦尾村大部分地區）
東海社區（萬科柏悅灣同坦尾村嘅一部分地區）
恒海社區（喺河沙村嘅橋中花園居民社區）
頤和社區（珠島花園1～15棟）
長安社區（珠島花園16棟之後）
呢個地方係一片低窪地區，喺隔住條河嘅東邊嘅泮塘，重種咗啲泮塘五秀響度。呢個地方喺成個荔灣區入面，治安都好亂下。因為呢度都係啲城中村嘅地區。

交通
而珠江大橋同內環路嘅廣佛放射線、廣三鐵路、廣茂鐵路、重有廣州地鐵5號線同6號線都行呢度。
樊敏華

樊敏華係香港親中派政治人物。申藝實業發展有限公司董事長。

政治立場
佢係香港親中派人士，對英國政府持不友善態度。就47人案入面香港泛民主派人士因為舉行和平初選，而被政府引用北京未經諮詢或香港人同意強行訂立嘅《港版國安法》作出政治檢控同埋被判刑，佢話呢啲民主派人士係反中亂港份子，又話判刑係彰顯法治，大快民心。

選舉經歷
喺2021年9月，佢成為香港特别行政區選舉委員會同鄉社團委員。
2020–21年英格蘭冠軍足球聯賽

2020–21年英格蘭足球冠軍聯賽（英文：2020–21 EFL Championship），加上冠名贊助就叫做2020–21年Sky Bet冠軍聯賽，係第17屆英格蘭足球冠軍聯賽賽事。

賽果
資料來源：EFL顏色：藍色：主隊贏咗；黃色：打和；紅色：客隊贏咗。
朗尼

朗尼（Wayne Mark Rooney，1985年10月24號—）係英格蘭領隊同前足球員，曾經教過英格蘭冠軍足球聯賽（英冠）球會打比郡。
佢原本係愛華頓學徒，十六歲就升到一隊，響一場對阿仙奴嘅聯賽射入咗一個世界波，以2-1砌低阿仙奴。嗰場波朗尼開始受到國家隊嘅注意，出席過2004年歐洲國家盃。打完嗰屆歐國盃後佢轉投曼聯。
喺曼聯踢咗13年之後，朗尼喺2017年7月返愛華頓。一年後轉投美職嘅華盛頓聯隊。2020年朗尼轉投英冠打比郡，2021年1月坐正做打比郡領隊之後掛靴。
國家隊方面，朗尼喺2003至2018年之間，踢咗120場國家隊賽事。
馬豪海灘

馬豪海灘（粵拼：maa5 hou4 hoi2 taan1；荷蘭文：Maho Beach）係荷蘭王國一海灘，喺加勒比面向荷蘭一邊嘅聖馬田島入面。呢個海灘係因為俾外人嗌佢做世界上最崖广嘅海灘而出名。

世界上最崖广嘅海灘
喺馬豪海灘隔籬嘅機場跑道邊，有好多嚿警告牌警告當地啲遊客唔好行埋去機場跑道附近嘅海邊玩水或睇飛機，以免出現重傷或死亡意外。
喺朱麗安娜公主國際機場嘅10號跑道附近，睇到嘅飛機係咁大嘅。
内文：朱麗安娜公主國際機場
佢之所以話佢做世界上最崖广嘅海灘，係因爲個海灘隔籬冇幾遠就係朱麗安娜公主國際機場，亦係世界上最崖广嘅機場。由於個機場啲飛機成日往返10號跑道出入，加上佢嘅10號跑道淨得2.18km長，比香港前啟德機場嘅13/31跑道重要短1.21km，所以好多時發現去到聖馬田島啲航班，都要提早喺海灘最㞘位降落。所以好多時喺海灘一帶啲旅客玩時，都見到有好大部飛機上落。睇到嘅飛機嗮士比喺啟德機場上落啲飛機重要大1.5倍。喺機場附近同周邊啲酒店，好多時啲廣播都有大聲放住朱麗安娜公主國際機場個10號跑道幾時有航班上落，嗌人提早做好準備離開。喺機場跑道附近亦有嚿警告牌嗌啲人唔好行埋去，費事俾飛機噴射出啲強勁氣流將人衝擊到海灘以外成百米嘅地方。雖然有噉嘅警告，但亦吸引咗全球各地鍾意極限刺激嘅滑浪、風帆拍檔同埋好奇人士過嚟睇下究竟。
旺角街市

旺角街市（英文：Mong Kok Market）係香港油尖旺區旺角一個街市。以前地理來講，街市呢頭叫旺角嘴，所以最初叫旺角嘴街市（英文：Mong Kok Tsui Market）。
個街市1920年代地圖上就有記載，同家下街市大樓位置一樣，港鐵旺角站嘅西面，亞皆老街嘅西端，櫻桃街嘅東面附近。
旺角街市係一處露天嘅傳統街市，好似以前嘅墟一樣，買餸時間好多人嚟趁墟，佢哋有啲係街坊，有啲係跨區嚟買餸嘅師奶、情侶同埋阿伯，鍾意呢度就腳，餸菜海鮮夠集中，日常用品乜都有得買。旺角街市有一座地標式建築物大廈，又叫做旺角街市。環繞呢座街市大樓嘅周圍幾條街，就係呢個露天旺角街市。

旺角街市大廈
旺角街市大廈，有三層高，建築風格十足似中環街市，係包浩斯風格。當年起街市大廈，係希望街頭小販可以搬晒入去做生意，美化旺角市區環境。
陳浩然

1997年，彭浩翔推出長篇小說《全職殺手》，講述主角阿O（原名馬志豪）轉行做全職殺手後，改名「陳浩然」以掩飾真正身份，理由係當年全港已經有超過40個「陳浩然」。
2016年，樂隊 Dear Jane 推出唱片《101》，其中以《哪裏只得我共你》、《只知感覺失了蹤》，《經過一些秋與冬》歌曲定為「愛情三部曲」，MV男主角個名定為「陳浩然」。
克里米亞戰爭

克里米亞戰爭（英文：Crimean War、法文：Guerre de Crimée、俄文：Крымская война、土耳其話：Kırım Savaşı）係1853年10月4號到1856年3月30號俄羅斯為咗爭奪近東嘅霸權同埋英國、法國、鄂圖曼帝國打嘅仗。
戰爭期間，唔單衹出現咗第一批鐵甲艦，而且參加克里米亞戰爭嘅英國士兵從鄂圖曼帝國士兵身上學識捲煙同食煙嘅方法。英國、法國同埋鄂圖曼帝國大獲全勝。最後俄羅斯被迫同英國、法國、鄂圖曼帝國簽署巴黎條約，條約規定俄羅斯唔單衹放棄所有佔領地區，奧斯曼土耳其帝國嘅領域被保證，而且黑海內唔畀駐軍。
克里米亞戰爭結束後，煙仔開始得到大範圍生產，響克里米亞戰爭嗰時，英國女護士南丁格爾自願同其他護士一齊照顧傷兵，每年5月12號國際護士節就係記念南丁格爾生日，俄羅斯開始改革農奴制同埋軍事。
張保仔洞

張保仔洞（英文：Cheung Po Tsai Cave）係廣東海盜「張保仔」傳說收藏寶物嘅一啲山竉。呢啲地點多數喺廣東外海、香港離島區，其中位於長洲嘅張保仔洞係最出名，成為咗島上嘅旅遊景點。

概覽
喺清嘉慶年間，張保仔率領嘅紅旗幫，係以上川島沙堤港做主基地，扼守著瓊州海峽，控制咗上川島、下川島，赤溪半島，仲有沙咀沿海，東去到香港，西去到廣州灣嘅唔少島嶼。據傳當年張保仔藏寶地係有唔少，就上川島一帶嘅島嶼就有十幾處，如鹽灶、七盤山、馬山、弓灣、石船咀、香爐洲同烏豬島等。

已知嘅遺跡
其中一個最出名嘅位置喺香港離島區，長洲西南面，竉口長約莫10呎，個竉由入口至出口全長約莫88米，竉入面好黑好窄，地面濕滑，近年加設咗鋼梯，方便遊客出入。
南丫島張保仔洞喺波蘿咀大洲肚灣，比長洲嗰個大好多，深好多。1979年，南丫島起發電廠炸咗張保仔洞。
塔門、舂坎角、赤洲、小交椅洲、廣州南沙嘅龍穴島亦有張保仔洞。
菊湖

菊湖（粵拼：guk1 wu4）係廣州地區舊時，三國時期到大宋年間出現嘅一個湖，位置喺而家大概二沙島北邊嘅珠江主航道附近。佢喺北宋初年入選過羊城八景，叫「菊湖雲影」。

名
由於三國時期起好個湖時係秋冬時節，加上湖邊四周圍生咗好多野生菊花，所以有「菊湖」呢個名。

史
三國時期，吳國刺史陸胤睇到廣州比較近大海，一到秋天出現海水倒灌，搞到珠江水有鹹味。結果陸胤嗌咗軍民喺白雲山鑿咗個濂泉，將水引到西南嘅上下二塘，流到越秀山東邊之後一分為二，其中右邊流去越溪（今日嘅東濠涌），左邊流到菊湖。起好個湖嗰時係秋冬時節。
大唐時期，廣州節度使盧鈞將菊湖整大咗，重嗌軍民起個壩，將白雲山嘅甘溪同東溪整埋一齊，流到菊湖入面。嘥士方面，大概西到中山紀念堂、東到黃華路，南到東風中路，北到越秀山南邊，面積大概4平方里（2km²），差唔多而家一個麓湖咁大。盧鈞起好菊湖之後重喺湖四周圍整咗跑馬車路，湖邊中咗好多木棉花、刺桐同好多花草樹木。
五代時期，廣州嘅南漢帝國君主劉龑喺菊湖邊起咗甘泉苑，重將個湖改名做流杯池。

消失
廣州喺北宋初年搞咗一次羊城八景評選，結果菊湖入咗圍。但花冇百日紅，到咗南宋因為天氣乾旱，白雲山啲泉水唔可以流到上下二塘，加上東溪啲水開始斷流，搞到菊湖開始乾涸。雖然個湖乾嗮，但喺之後好長時間入面，廣州啲人都重記得陸胤同盧鈞做出嘅功效而起咗先賢祠。重喺菊湖嘅舊堤岸邊起咗陸公亭同盧公亭。大清初年，學者屈大均將消失咗400幾年嘅菊湖搵返出嚟。喺大清同民國初年，啲人重可以睇到菊湖個影，連史料都提到佢。
民國初年，菊湖重凈低嘅兩個大遺址——撻子大魚塘同將軍大魚塘，喺1920年代俾廣州市政廳公務局填咗而完全消失嗮。但喺二沙島入面重見到帶有「菊湖」同「雲影」關鍵字嘅街名。
聖賢里

聖賢里（粵拼：sing3 jin4 lei5）前稱泰泉里（taai3 cyun4 lei5），係中國廣東廣州一內街，喺越秀區北京街道，西接北京路，東接府學西街同學源里，全長113m。
大明學者黃瑜同黃佐嘅故居都喺呢度，因而改成噉嘅名。
崇左

崇左（粵拼：sung4 zo2；壯文：Cungzcoj；普通話拼音：Chóngzuǒ）係中國廣西壯族自治區轄下一個地級市。面積17351平方千米，人口241萬。郵政編碼532200。市人民政府喺江州區。而家嘅市長係黃克（壯族），市委書記係趙樂秦。

史
秦朝以前，殘存嘅古代文化遺跡昭明，崇左係壯族先民駱越民族聚居嘅地方。秦朝時歸象郡。漢朝時歸鬱（郁）林郡。三國時歸晉興郡晉城縣。隋朝時歸西原地。唐朝時設“左江鎮、邕管羈縻太平州、左州”。宋朝時設“左江道置太平寨、崇善縣”。元朝時設“太平路”。明清時歸“廣西布政司左江道太平府、思明府、思明土府”；民國時歸“鎮南道、崇善縣、第七行政督察區”。到咗中華人民共和國嗰陣時，喺1951年設崇左縣、崇左專區。2003年改為崇左市。

政區
崇左轄1市轄區、5縣、1縣級市。

市轄區
江州區：崇左市經濟、文化、信息同交通嘅中心，面積2902平方公里，人口36萬（其中壯族人口29萬）郵政編碼532200。區人民政府喺太平鎮新民路。

縣
扶綏縣：面積2876平方公里，人口44萬。郵政編碼532100。縣人民政府喺新寧鎮。
大新縣：面積2756平方公里，人口37萬。郵政編碼532300。縣人民政府喺桃城鎮。
龍州縣：面積2318平方公里，人口28萬。郵政編碼532400。縣人民政府喺龍州鎮。
寧明縣：面積3698平方公里，人口43萬。郵政編碼532500。縣人民政府喺城中鎮。
天等縣：面積2159平方公里，人口43萬。郵政編碼532800。縣人民政府喺天等鎮。

縣級市
憑祥市：面積 650平方公里，人口11萬。郵政編碼532600。市人民政府喺憑祥鎮。

人口
崇左全市總人口2,419,583人，其中壯族人口2,159,735人，佔咗全市總人口嘅大概89.26%（2009年）。

地理
地理坐標：北緯21°35′～23°22′，東經106°33′～108°07′。
海拔標高：1358米。
最高峰：寧明縣浦龍山同埋公母山。

經濟
植物同動物資源係崇左市最重要嘅資源。崇左以全國產蔗產糖重要嘅基地著稱，並且係中國最大嘅產蔗產糖基地。

農業
崇左處於山地平原之間，地勢廣闊，又處於熱帶氣候，水同植物資源旺盛，所以崇左一嚮又有「綠色寶庫」之稱。農業增長最快嘅係糖蔗生產。2009年，總產量達到1700多萬噸，係全國產蔗產糖之冠。

工業
2011年，崇左工業生產總值為485億元，增長33.7%。

商業
2010年，崇左社會消費品零售總額為61.08億元，增長19.0%。

房地產業
2009年，房地產開發投資為23.21億元，增長33.7%。房屋建築施工面積為68.5萬平方米，增長13.0%。房屋建築竣工面積為52.3萬平方米，增長27.4%。商品房屋銷售面積為78.8萬平方米，增長67.3%。

貿易
崇左係邊境口岸市，陸地邊境線長533公里，佔咗全區陸地邊境線總長度嘅大概53%，係廣西邊境線最長嘅城市。崇左市有一類口岸3個（憑祥鐵路、友誼關、水口），二類口岸4個（平而、愛店、科甲、碩龍），邊民貿易互市點13個。
出口商品有：摩托車、五金機電、日用紡織品、儀器儀表、木制品、柴油機同埋農機配件、音響設備、錳制品、草竹藤制品、水泥、中西藥品等。
進口商品有：越南同埋東盟國家嘅紅木制品、農副土特產品、幹鮮水果、橡膠、椰子油、棕櫚油、礦產、中草藥材、木材等。

動植物資源
崇左有植物資源2000多種，其中木薯、龍眼、菠蘿、八角、茶葉、指天椒、西瓜、桄榔粉、中草藥材都好聞名。重有動物資源300多種，其中歸國家重點保護嘅世界珍稀野生動物有30多種，其中又以白頭葉猴、雲豹、冠斑犀鳥、黑葉猴、穿山甲有名。野生植物種類佔咗全國1/4。

農業資源
崇左係中國最大嘅產蔗產糖基地。甘蔗種植面積大概340萬畝，年產蔗糖大概200萬噸，佔咗廣西嘅大概35%同全國嘅大概21%。有「中國糖都」之稱。崇左劍麻種植總面積大概16.1萬畝，為廣西劍麻生產原料基地之冠。

工業資源
崇左嘅支柱產業有：制糖、采礦、冶金、木材加工、建材、水電、醫藥等，其中蔗糖、錳業、建材同農副產品加工業係崇左三大支柱產業。主要產品有：機制糖、錳產品、水泥、鐵合金、酒精、澱粉、精制茶。

礦產資源
崇左有錳、鐵、膨潤土、吸附型離子稀土礦、鉛鋅礦、石灰石等30多種，其中錳礦儲量1.49億噸，為全國之冠，佔咗廣西嘅大概62.72%、全國嘅大概25%。有錳礦加工企業60多間。膨潤土儲量有6.5億噸，佔咗全世界儲量嘅大概1/5，為世界之冠，所以有「世界膨潤土之都」之稱。

水電資源
崇左市有左江、明江、黑水河、水口河、平而河等。水力資源蘊藏量為60.43萬千瓦，可開發量為32.38萬千瓦，已開發量為20萬千瓦。

旅遊資源
全市有國家級風景名勝區一個，國家級自然保護區一個，省級自然保護區四個，國家級文物保護單位三個，省級文物保護單位十七個，縣（市）級文物保護單位一百七十七個，旅遊景區三十一個。其中寧明花山巖畫喺列入世界文化遺產預備名錄。

文化藝術
崇左嘅特色文化係壯族文化。花山文化、歌圩文化、天琴藝術等等都係崇左壯族文化嘅代表。其中又以壯族嘅舞龍、舞獅、搶花炮、鬥雞、踩高蹺、拋繡球、天琴演奏有名。龍州天琴喺2006年列入廣西壯族自治區非物質文化遺產。

旅遊景點
崇左旅遊景點有：德天瀑布、歸龍斜塔、弄官生態公園、崇左石景林、左江風光、花山巖畫、恩城國家級自然保護區、歸龍潭旅遊風景區、明仕田園景區，亦都係舉世聞名。

歷史人物
黃乾曜（？ － 760），喺唐朝黃峒（家下廣西壯族自治區大新縣西部）出世嘅壯族人。唐朝黃洞蠻同埋西原蠻首領。佢以喺至德元年（公元756年）聚眾反抗起義而聞名，自稱中越王。　　
吳凌雲（？ － 1863），喺清朝廣西新寧州渠盧村（家下崇左市扶綏縣渠黎鎮渠蘆村）出世嘅壯族人，新寧州附學生員（秀才）。佢以喺咸丰十一年（公元1861年）聚眾反抗起義而聞名，建地方政權“延陵國”，自稱延陵王。
譚浩明（1871 － 1925），喺清朝廣西龍州出世嘅壯族人。係舊桂系將領。做過龍州鎮守使，後尾做咗粵桂聯軍總司令。
黃現璠（1899 － 1982），喺清朝廣西新寧州六都渠思村（家下崇左市扶綏縣渠舊鎮三合村渠思屯）出世嘅壯族人。係個歷史學、人類學、民族學家同埋教育家。做過全國人大代表、全國人大民族委員會嘅委員、中央對外文化聯絡委員會嘅委員，後尾做咗全國政協委員同埋漓江業余大學校長。
謝鶴籌（1908－1988），喺廣西同正縣（家下崇左市扶綏縣）出世嘅壯族人。做過中央民委副主任，後尾做咗國家民委副主任。
甘苦（1924－1993），喺廣西扶綏縣渠舊鎮出世嘅壯族人。做過廣西壯族自治區人大常委會主任，後尾做咗全國人大常委會副委員長。
梁成業（1924－2009），喺廣西崇左出世嘅壯族人。做過中共梧州市委書記，後尾做咗中共桂林市委書記同埋廣西壯族自治區人民政府副主席。

現代人物
鄭義（1936－），喺廣西憑祥出世嘅壯族人。做過桂林市市長同埋廣西壯族自治區人民政府副主席，後尾做咗中華人民共和國駐朝鮮民主人民共和國特命全權大使同埋香港特別行政區籌委會預備工作委員會主任。
西區裁判法院

西區裁判法院又叫西區裁判署，喺香港西營盤薄扶林道2A（近西邊街），喺1965年起，一直用做裁判法院同拘留疑犯之用。前西區裁判法院已被古物古蹟辦事處評為香港二級歷史建築。

史
西區裁判法院可追溯到1950年代，香港人口急速增長，原有嘅司法機關未能追上需求，因此政府決定喺西區起一間裁判法院處理地方司法事宜。大樓由建築師行巴馬丹拿起，喺1965年起好。前西區裁判署曾經審理過多宗轟動一時嘅案件，喺2002年6月，香港歌星謝霆鋒曾經因交通意外，而需要嚟西區裁判法院出庭答辯，嗰日有百幾個中外攝影記者喺法院門外，西邊街嘅一方，一時無兩。
由於俾審計署批評法院使用率偏低，西區裁判法院喺2004年關閉並同東區裁判法院合併，而家西區裁判法院已經冇再做司法機關用途，並改做政府辦公室，例如4樓改做勞工處（西港島）就業中心，5樓係渠務署淨化海港計劃部嘅辦公室。

建築
6層高嘅大樓用新古典主義風格設計，外牆模仿石工設計，用大量垂直線條模仿巨柱，突出法院嘅莊嚴同權威。
西區裁判法院薄扶林道入口
翻新中嘅西區裁判法院
西區裁判法院
西區裁判法院內景
模擬市民

《模擬市民》（英文：The Sims），又有譯做《模擬人生》，係由美國遊戲發行商藝電公司（EA）喺2000年2月4號發行嘅人生模擬遊戲，由嗰間公司旗下嘅Maxis小組喺遊戲設計師威爾·萊特（Will Wright）領導下開發。開發隻遊戲嘅原意係想佢做（大受歡迎嘅）《模擬城市系列》嘅一個延伸。
《模擬市民》取得咗巨大嘅成功－隻遊戲廣受評論家讚賞，一出就成為 2000 年全美國最好賣嘅電子遊戲，後嚟仲贏咗多份獎項，成為咗廿一世紀初最出名嘅電子遊戲之一。因為《模擬市民》咁受歡迎，藝電公司仲同佢整咗多部續作，例如 2004 年出嘅《模擬市民 2》噉。

設計特性
睇埋：沙盒遊戲同社會模擬遊戲
《模擬市民》顧名思義重點在於模擬啲虛擬人（叫 sims）嘅人生：玩家能夠控制一座虛構城市嘅市郊區，可以幫啲模擬人買屋同起屋，起完屋仲有得買各種嘅傢俬嚟佈置家居；跟住玩家仲可以創建模擬人，幫啲模擬人改名，設定佢哋嘅性別、樣以至性格呀噉，然後再擺啲模擬人喺笪市郊區度生活；原則上，玩家要照顧啲模擬人－啲模擬人生存就要滿足各種嘅需要，例如肚餓要食嘢、眼睏要有地方睏覺、身體污槽咗要有地方沖涼... 呀噉，模擬人要有嘢食有傢俬用就要有模擬錢，要有錢就要用返工等嘅方法賺錢，要賺得多錢就要升職，而升職又需要努力做嘢同埋有技能；玩家可以選擇悉心管理啲模擬人，令佢哋拍得成拖、成家立室同埋事業有成，但隻遊戲又有極高自由度，玩家可以特登破壞啲模擬人嘅生活，要佢哋（例如）生活喺垃圾當中，甚至整死啲模擬人。
《模擬市民》係《模擬城市》（英文：SimCity）嘅延續，玩家可以操控模擬人物進行日常生活、社區交流以及建造房屋。喺一個模擬嘅世界裏面，仿造真實嘅情境，控制生理同埋精神嘅需求。人物唔會衰老，除咗意外（意外包括火災、浸親、饑餓等），人物唔會自然地死亡。同時，人物並唔會成長（嬰兒除外），除咗使用魔法世界內嘅魔法外，細路永遠唔會成長。

資料片
File:Sims ep1.jpg美麗人生發行時間：2000年9月《模擬市民》第一個資料片。
File:Sims ep2.jpg歡樂派對發行時間：2001年3月《模擬市民》第二個資料片。
File:Sims ep3.jpg非常男女發行時間：2001年11月《模擬市民》第三個資料片。
File:Sims ep4.jpg歡樂假期發行時間：2002年3月《模擬市民》第四個資料片。
File:Sims ep5.jpg寵物世代發行時間：2002年9月《模擬市民》第五個資料片。
File:Sims ep6.jpg超級巨星發行時間：2003年5月《模擬市民》第六個資料片。
File:Sims ep7.jpg魔法世界發行時間：2003年10月《模擬市民》第七個資料片。
任冰兒

任冰兒（1931年9月20號—2022年5月21號）係香港已故粵劇名伶，乳名「細女」，行內人稱「細女姐」，佢堂家姐係粵劇紅伶任劍輝，老公係名伶石燕子。喺十一歲嗰年開始佢從粵劇最低微嘅角色梅香做起，之後按部就班升至「二幫花旦」。
1940年代中期，加入任劍輝同陳艷儂嘅「新聲粵劇團」，係由鄧碧雲僱用才（有機會）升為「二幫花旦」。1956年，任劍輝、白雪仙組成「仙鳳鳴劇團」，佢首部演出劇目為《牡丹亭驚夢》，直至「仙鳳鳴」於1970年解散為止。
任冰兒同當時另外嗰八位「二幫花旦」朱日紅、李香琴、梁素琴、黎坤蓮、金影憐、許卿卿、英麗梨及譚倩紅結義成金蘭姊妹，合稱九大姐。
1977年，佢喺堂家姐嘅遊說下加入「雛鳳鳴劇團」，演出至2007年12月六場於澳門嘅《帝女花》為止。於2012年榮獲香港藝術發展局頒發「2011香港藝術發展獎」之「傑出藝術貢獻獎」。
2022年5月21號，任冰兒喺佢屋企睡夢中安詳離世，享年91歲。
張文慈

張文慈（Pinky Cheung Man Chi，1971年9月30號—）係香港女藝人，無綫電視旗下藝人，前亞洲電視藝員。佢喺香港出世，1996年參加亞洲小姐競選入最後八強同攞「最完美體態大獎」，跟住入咗亞洲電視，到2010年走人，2016年加入無綫電視。

背景
張文慈曾經就讀荃灣梨木樹邨佛教李澤甫紀念學校同葵涌迦密愛禮信中學，後於日本留學，1990年代初期入行當業餘模特兒，但未正式出道。1996年，張文慈參加亞洲小姐競選，喺準決賽取得「最完美體態葆露絲大獎」，並順利晉身決賽。雖然決賽晉身前八名，但係最後三甲不入。之後簽約亞洲電視，參演《肥貓正傳》、《縱橫四海》、《我和殭屍有個約會》系列等等多齣電視劇。其後又被文雋發掘，同影王朝公司簽約拍攝多部電影，首部電影係《97古惑仔之戰無不勝》，其他電影包括《火爆刑警》、《俠骨仁心》、《新紮師姐》同《黑白森林》等。除拍攝電視劇同電影外，亦喺亞洲電視參與演出綜藝節目，並參與登台及演出香港電台電視節目。
石鏡泉

石鏡泉（英文：Arthur Shek Kang Chuen，1948年5月22號—）係《香港經濟日報》嘅創辦人之一，曾經做過該集團嘅執行董事、副社長兼研究部主管，亦係香港一名股評人。佢喺2019年之前曾經喺香港電台主持電台節目。

背景
石鏡泉生於廣華醫院，讀中學之前住喺旺角砵蘭街74號地下一間賣皮革嘅住家舖後面。讀初中時搬去上海街住，高中期間再搬去通菜街定居。石鏡泉屋企人喺砵蘭街嘅橫門檔經營熟食同埋包租上海街、窩打老道以及登打士街嘅樓宇生意。佢讀過道群小學（初小）、農圃道官立小學（高小）、伊利沙伯中學以及香港華仁書院，後來就讀香港大學，做過香港大學學生會幹事，1970年代，身為香港大學學生會評議會內務秘書嘅佢參與過保釣運動，講過「只有嗰啲敢對歷史負責嘅，至配得做『人』。嗰啲唔敢面對歷史嘅，只配做『狗』。冇香港警方批准，五一三保釣示威都要如常舉行，因為做一個坐監嘅人，總好過做一隻坐喺辦公室嘅狗。」。
佢曾經從事貿易及製造業。佢主持過香港電台第一台逢星期六朝早09:20-11:00同鄺民彬主持嘅直播節目《投資新世代》，另外亦喺香港電台第二台《晨光第一線》有過「晨光大舊石」環節。

政治立場
石鏡泉係親中派人士，而家喺《經濟日報》撰寫《經濟與投資》專欄同埋《晴報》《石老師工作室》，撰寫專欄評論，當中有唔少評論係針對同批評泛民主派人士。佢亦曾經因為元朗恐怖襲擊事件前，煽動親中派對民主派示威者施行暴力嘅言論受到譴責，另外亦有少量傳媒人，形容佢係中共代理人。

「優質報道毋須犯險」文章被指蔑視新聞專業
2015年6月9號，佢喺《晴報》專欄發表題為「優質報道毋須犯險」嘅文章，內文質疑香港傳媒派記者去長江沉船同埋爆發新沙士嘅南韓，有冇新聞價值。壹傳媒工會發表題為「求真，必須走進現場」回應，提到除非資源有限，否則單靠轉載當地傳媒或國際通訊社嘅報道，會有可能礙於當地新聞自由嘅限制，或者有關新聞機構立場偏頗嘅問題，而影響新聞質素。關於文章提及嘅新聞，工會又指韓國係港人旅遊熱點，疫症爆發後，當地政府一直有限度咁發放訊息，連患者去咗邊間醫院都唔知，傳媒基於專業求真嘅精神，有責任蒐集第一手資料。工會又批評，石鏡泉嘅言論，係近乎誣衊嘅誇張評述，亦係對新聞工作者專業精神嘅蔑視。

元朗襲擊事件前夕鼓吹暴力對待反對逃犯條例修訂示威者
喺2019年，香港陷入逃犯條例爭議。去到7月20號，石鏡泉喺添馬公園舉行嘅一個，高調呼籲親中派支持者買藤條、塑膠水喉通等武器去對付反逃犯條例修訂嘅示威者，好多親中派參加者即場叫好。佢又話示威活動受美國惡意煽惑，行動者收受利益「亂中亂港」，形容香港現狀係「美國佬想中國死」，警告唔可以姑息丟磚塊、鐵枝嘅人。
第二日，就發生咗懷疑由有黑社會背景人士發起嘅恐怖襲擊事件，佢哋喺元朗站以藤條、鐵通襲擊手無寸鐵嘅市民，45人受傷，有唔少人就質疑，施襲者係咪被石氏嘅言論所煽動。
7月22號，《經濟日報》過百名記者對石嘅煽惑暴力言論深表震驚同極度遺憾，發聯署聲明促請石收回言論。《經濟日報》之後發聲明同石鏡泉「割席」，話佢嘅言論純屬個人意見。當晚，石鏡泉發表道歉聲明撤回言論。持股6%之David Webb向公司表示將於股東大會動議要求石鏡泉辭職。因應事件，有網民發起葛經濟日報集團旗下刊物。
去到7月23號，石鏡泉辭任執行董事同埋《香港經濟日報》副社長嘅職位，但仍然繼續擔任財經專欄作家。另外，喺同一日之後，石鏡泉冇再喺香港電台開咪。
政界唔同人士之後都有要求警察跟進石鏡泉嘅言論。例如，公民黨立法會議員郭家麒喺7月26號去咗灣仔警察總部報案，除咗要求調查事件本身，亦要求徹查石鏡泉嘅言論。另外，去到2020年6月，民主黨立法會議員林卓廷亦去信鄧炳強，舉報石鏡泉同何君堯涉及呢次嘅恐怖襲擊事件。林卓廷又批評，警察遲遲唔調查或檢控佢哋兩個，質疑警察係咪雙重標準寬鬆處理涉及撐警人士嘅嚴重罪案，甚至包庇、縱容有關涉嫌違法言行。

著作
石鏡泉。《《香港股票投資指南 95/96》》。經濟日報出版社(香港)。ISBN 96267800003。 {{cite book}}: Check |isbn= value: length (help)
石鏡泉。《《香港股票投資指南 96/97》》。經濟日報出版社(香港)。ISBN 9626780134。
石鏡泉。《《香港股票投資指南 98/99》》。經濟日報出版社(香港)。ISBN 96267800004。 {{cite book}}: Check |isbn= value: length (help)
石鏡泉 (1998)。《《投資啟示錄》》。經濟日報出版社(香港)。ISBN 9626780312。
石鏡泉 (2000)。《《新世紀股票及網上投資指南2000-2001－2 藍、紅籌、國企、創業板、Nasdaq股份》》。經濟日報出版社(香港)。ISBN 962678069X。
石鏡泉 (2000)。《《新世紀股票及網上投資指南2000-2001－3 其他股份》》。經濟日報出版社(香港)。ISBN 9626780703。
石鏡泉 (2001)。《《低息時代投資法》》。經濟日報出版社(香港)。ISBN 9626780851。
石鏡泉 (2001)。《《新投資時代》》。經濟日報出版社(香港)。ISBN 962678072X。
石鏡泉 (2002)。《《股票及強積金投資指南 2001-2002》》。經濟日報出版社(香港)。ISBN 9626781068。
石鏡泉 (2003)。《《股票及強積金投資指南2002-2003》》。經濟日報出版社(香港)。ISBN 9626781459。
石鏡泉 (2003)。《《新投資時代【全新修訂第二版】》》。經濟日報出版社(香港)。ISBN 9626781726。
石鏡泉 (2004)。《《石老師揀股秘笈》》。經濟日報出版社(香港)。ISBN 9626782080。
石鏡泉 (2005)。《《石老師投資新招》》。經濟日報出版社(香港)。ISBN 9626782781。
石鏡泉 (2006)。《《股票通、石鏡泉投資智慧》》。經濟日報出版社(香港)。ISBN 9799626783138。
石鏡泉 (2007)。《《石Sir投資教室》》。經濟日報出版社(香港)。ISBN 9789626784679。